kardosdrur/scandi-wiki huggingface dataset:
Pervez Musharraf

Pervez Musharraf (urdu: پرويز مشرف) (født 11. august 1943 i Delhi, Indien, død 5. februar 2023 på et hospital i Dubai) var Pakistans statsoverhoved og præsident fra 20. juni 2001 og frem til sin tilbagetræden 18. august 2008. Han var øverstkommanderende for hæren fra 1998 og nåede gennem to valgperioder at være landets reelle magthaver efter et militærkup i 1999.

Under Musharrafs styre blev Shaukat Aziz udnævnt til premierminister.

Musharraf var bl.a. på besøg i Norge, USA, England, Saudi Arabien, Indien, Malaysia, Bangladesh, Indonesien, Tyrkiet, Iran, Jordan, Spanien, Tyskland, Kina og Afghanistan.

Under et stadigt voksende pres fra store dele af befolkningen, samt fra den siddende regering, valgte han 18. august 2008 at træde tilbage fra sin post med øjeblikkelig varsel. Han blev afløst som præsident af Senatets formand Muhammad Mian Soomro, der fungerede som overgangspræsident indtil afholdelse af et nyvalg. Med Musharrafs tilbagetræden mistede USA en af sine trofaste allierede i regionen.

Noter og referencer

Eksterne henvisninger 

 Profile: Pervez Musharraf – fra BBC, 18. august 2008

Politikere fra Pakistan
Pakistans premierministre
Pakistans præsidenter
Statsoverhoveder der kom til magten ved kup
Centrum (midtpunkt)

Centrum  er et midtpunkt - det kan være en person eller en gruppe der er i centrum for en begivenhed eller  at opmærksomheden omkring begivenheden hovedsageligt er rettet mod personen eller gruppen.
Det kan også være et sted i midten af et land, en region, eller lignende.

Eksempler
Midten af en by
Midtpunkt i en symmetrisk figur, fx en cirkel eller en kugle
 Et hovedsæde for bestemte aktiviteter, funktioner eller begivenheder
 I overført betydning  være  centrum for noget, være i begivenhedernes centrum, eller et politisk parti eller gruppering der står i centrum mellem højre og venstre.

Kilder og henvisninger

Ord og vendinger
Lee-Enfield

Lee-Enfield var i en række modeller den britiske hærs standard repetérriffel i over 60 år: fra 1895 til 1956. Uofficielt blev den brugt i den britiske hær i 1960'erne og stadig findes i de væbnede styrker i nogle Commonwealth lande. Den blev indført af mange af Storbritanniens kolonier og Commonwealth allierede som Indien, Australien, New Zealand og Canada.

Lee-Enfield var beregnet til .303 Britisk ammunition og havde et 10 skuds magasin, der skulle lades manuelt fra oversiden af riflen, enten ved at presse hver enkelt patron i eller ved hjælp af fem skuds laderammer.

Ændring til 7.62 mm NATO 
I 1960'erne ændrede det britiske forsvarsministerium en række Lee-Enfield No. 4 rifler til at affyre 7.62 x 51 mm NATO som en del af et program, der skulle udlevere Lee-Enfield til militært støttepersonel og som reserveriffel, hvis Sovjetunionen skulle angribe Vesteuropa.

De omkalibrerede Lee-Enfield rifler kaldtes L8.

Modeller af Lee-Enfield riflen 

{| class="wikitable"
!Model/Mark
!Brugt
|-
|Magazine Lee-Enfield
|1895-1926
|-
|Charger Loading Lee-Enfield
|1906-1926
|-
|Short Magazine Lee-Enfield Mk I
|1904-1926
|-
|Short Magazine Lee-Enfield Mk II
|1906-1926
|-
|Short Magazine Lee-Enfield Mk III/III*
|1907-Present
|-
|Short Magazine Lee-Enfield Mk V
|1923-1926 (Trials Only)
|-
|Rifle No. 4 Mk I
|1939-nutid
|-
|Rifle No. 4 Mk I*
|1941-nutid
|-
|Rifle No 5 Mk I "Jungle Carbine"
|1944-nutid
|-
|Rifle No. 4 Mk 2
|1947-nutid
|-
|Rifle 7.62mm 2A1
|1965-nutid
|-
|}

Repetérrifler
Våben fra Storbritannien
McJob

McJob er en slangbetegnelse for et ustimulerende, dårligt betalt arbejde med få fremtidsudsigter. Udtrykket er opkaldt efter fastfood-kæden McDonald's, men bruges til at beskrive alle type jobs af lav status - uanset ansættelsessted - hvor der kun kræves lidt oplæring, fortjenesten på den enkelte medarbejder er høj, og de ansattes dagligdag er stramt reguleret af lederen. McJobs bliver især skabt gennem servicesektorens ekspansion.

Ordet blev første gang brugt i USA i 1980’erne og blev kendt af den almene befolkning, efter at Douglas Coupland i 1991 brugte det i sin bog Generation X. Udtrykket kommer af den internationale burgerkæde McDonald's der startede i USA i 1954.

Referencer 

Engelske ord
Nedsættende udtryk
Wenzel Tornøe

Wenzel Ulrik Tornøe (9. september 1844 på gården Lehnshøj ved Svendborg – 5. december 1907 på Frederiksberg ) var en dansk genremaler. Han var søn af birkedommer Jens Wenzel Tornøe (1792-1866) og Eleonore Jakobine født Lacoppidan (1797-1872). 

Wenzel Tornøe indgik ægteskab 18. juli 1876 med maleren Karen Elisabeth Blumer, som efterfølgende tog navnet Elisabeth Tornøe. 

Stifteren af Frivilligt Drenge Forbund (FDF), Holger Tornøe, var søn af Elisabeth og Wenzel Tornøe.

Uddannelse 
Wenzel Tornøe studerede på Kunstakademiet 1860-1865. Her modtog han den lille sølvmedalje 1864.

Han debuterede 1865 på Charlottenborg med kartonen Uffe den spages Holmgang, der var udført til konkurrencen om Den Neuhausenske Præmie, men ikke blev præmieret.

Kunstnerisk virke 
Tornøe betegnes som genremaler og repræsentant for den typiske Charlottenborg-kunst på den tid. Imidlertid rummer hans bedste billeder maleriske kvaliteter både i henseende til billedkomposition og figurfremstilling.

1871 vakte hans muntre folkelivsbillede Fra Gaden opmærksomhed; samme år rejste han på egen bekostning til Rom, hvor han malede en mængde genrebilleder, som han fandt købere til, så at han kunne udstrække sit ophold i Syden over to år.

Efter sin hjemkomst udstillede han indtil 1877 næsten udelukkende italienske malerier, af hvilke Første Gang Model (1877) blev købt af Kunstforeningen, men behandlede derefter mest danske motiver. 1878 rejste han gennem Holland og Belgien til Paris for at se den store udstilling og lidt senere til Norditalien, hvor han opholdt sig 10 måneder; blandt hans senere rejser kan nævnes den, han 1886 foretog til Rom, hvor han tilbragte en vinter.

Blandt Tornøes værker kan fremhæves Fra Børnenes Legeplads på den gamle Kirkegaard i Horsens (1878) samt fra 1881 Fra et kjøbenhavnsk Værtshus og 1882 En Syerske, Pinsemorgen, som han i øvrigt malede flere udgaver af. Værkerne hørte ikke til det "ægte" realistiske maleri, idet Tornøe anvendte modelopstillinger til sine billeder. Oftest malede han muntre og pittoreske motiver, men også billeder med sociale motiver.

Værker i offentlig eje 

 1882 Randers Kunstmuseum: En syerske, Pinsemorgen (Motivet eksisterer i flere udgaver)
 1884 Hvidbjerg Kirke: Kristus og Maria Magdalena
 1884 Ribe Kunstmuseum: Harboøredrengen
 1885 Bornholms Kunstmuseum: Gammel mand
 1891 Statens Museum for Kunst: Hos klinkemanden
 ca. 1900 Bornholms Kunstmuseum: Pigehoved
 1902 Bornholms Kunstmuseum: Beethoven spiller for den blinde pige

Stipendier og udmærkelser 
 1864 Akademiets lille sølvmedalje
 1902 Serdin Hansens Præmie (for maleriet Beethoven spiller for den blinde pige)

Referencer

Eksterne henvisninger og kilder 

 
 
 Biografi i DBL af Sigurd Müller

Malere fra Danmark
Personer fra Fyn
Danskere i 1800-tallet
Personer i Dansk Biografisk Leksikon
Salmonsens
Crossover thrash

Crossover thrash ofte kaldet crossover og i nogen tilfælde kaldt punk metal var et udtryk der opstod i 1980'erne som beskrev de første bands der blandede hardcore punk og thrash metal sammen. 

Mange mener at bandet Suicidal Tendencies var en af de første bands der blandede hardcore punk og thrash metal sammen på deres debut album i 1993. Albummet menes at have hvisket skillelinjen ud mellem de to genre. Bandet Void er også kendt som pionere indenfor crossover thrash.
I den tidlige fase havde crossover et nært slægtskab til skatepunk men som tiden gik ændrede genren sig og blev gradvist mere metal-orinteret og i 1990'erne begyndte bandsene i punk metalgenren at bevæge sig længere ind på alternativ metal. 

Metalgenrer
Punk
Thrash metal
Brugerstyring

Brugerstyring betegner teknikker i forbindelse med IT-systemer der kræver at specielle data kun kan nåes eller specielle funktioner kun kan udføres af bestemte brugere.

Det primære i brugerstyring er at identificere den enkelte bruger, hvilke rettigheder de skal have og hvorledes der sikres sporbarhed i forhold til brugernes handlinger.

I ældre it-løsninger har brugerstyring normalt været en integreret del af løsningen, hvilket har betydet at for hver ny løsning kom der en ny måde at håndtere brugere på. 
I nye it-løsninger er brugerstyring som regel eksternaliseret således at denne funktionalitet kan varetages af en fælles brugerstyringsløsning.

Brugerstyringens elementer

Identificering
Identificering af brugeren sker oftest via en indlogningsprocedure, med brugernavn/password, eller via et chipkort eller anden ekstern enhed.
Den kan også foregå implicit ved en genkendelse af selve maskinen.

Tilgang til data/programmer
Alle indgange til funktionalitet eller data, kræver en godkendelse i brugerstyringen.
Hvis sikkerheden er programmeret direkte ind i applikationsprogrammet er risikoen for at sikkerheden kompromitteres høj. Derfor er det foretrukket at sikkerheden også er bygget ind i databaser og styresystem,

Dokumentation
Den sidste gren af brugerstyring er dokumentation. Både over hvilke funktioner der er brugt, og i forbindelse med følsomme data, også hvilke data der er tilgået eller rettet. Til denne brug finder der i alle brugerstyringssystemer en omfattende logning sted. Denne logning anvendes også ved forsøg på overtrædelser.

Persondataloven
Persondataloven giver meget strenge krav til systemer der rummer for eksempel persondata, og kræver at alle tre punkter ovenfor er opfyldt.

Eksempler på brugerstyringsprogrammer
IBM's RACF (Resource Access Control Facility) på mainframe.
Microsoft's Active Directory

Datalogi
Eyvin Andersen

Eyvin Andersen (1914-1968) var en dansk organist, violinist og komponist. Han blev født i USA, men er uddannet på Det Kongelige Danske Musikkonservatorium. I løbet af hans karriere var han organist ved Vartov Kirke, bratschist i DR Radiosymfoniorkestret fra 1948 og lærer ved Vestjysk Musikkonservatorium 1946-52. Fra 1953 var han leder af Skolen for gammel musik.

Musik 
 Koncert for violin og strygeorkester (1964)
 Sonatina for basun og klaver
 kammermusik
 orgelmusik
 kormusik
 værker for strygeorkester

Komponister fra Danmark
Klassiske komponister fra det 20. århundrede
Violinister fra Danmark
Danskere i 1900-tallet
Sceneinstruktør

En sceneinstruktør er en instruktør der arbejder på et teater med at instruere teaterforestillinger, også kaldet en teaterinstruktør. Man kan uddanne sig til sceneinstruktør på Statens Teaterskole, men ikke alle sceneinstruktører er uddannede. Sceneinstruktører er organiseret i Foreningen af Danske Sceneinstruktører.

Eksempler på danske sceneinstruktører 
 Herman Bang
 Sam Besekow
 Ditte Maria Bjerg
 Nikolaj Cederholm
 Morten Grunwald
 Mikael Helmuth
 Kasper Holten
 Jesper Hyldegaard
 Madeleine Røn Juul
 Lars Kaalund
 Peter Langdal
 Morten Lundgaard
 Martin Lyngbo
 Per Smedegaard
 Katrine Wiedemann
 Vibeke Wrede

Eksterne henvisninger 
 Foreningen af Danske Sceneinstruktører
 Statens Teaterskole 
 Dramatisk Bibliotek 

Teater
 
Videregående uddannelser i Danmark
Security Token Service

En Security Token Service (STS) er en standardbaseret metode til at imødekomme problemet med interoperatibilitet mellem forskellige systemer. STS muliggør en konvertering af forskellige security tokens, således at de kan arbejde sammen. STS muliggør, at forskellige autentificerings- og autorisationsmekanismer kan anvendes decentralt, men alligevel give adgang til andre myndigheders eller virksomheders webservices.

En STS giver en generel metode til at indlejre forskellige sikkerhedstokens i en ws-security-header – og – kan veksle mellem forskellige former for sikkerhedstokens – fx fra SAML på ydersiden til Kerberos på indersiden.

Identifikationssystemer
Sikkerhedsteknologi
Datalogi
Speciesisme

Speciesisme (eller artschauvinisme) omhandler at tildele forskellige værdier eller rettigheder til væsner på grundlag af deres art. Begrebet blev opfundet af Richard D. Ryder i 1970 og betegner fordomme på linje med sexisme og racisme.

Begrebet speciesisme bruges oftest af fortalere for dyrs rettigheder, som mener at det er irrationelt eller moralsk forkert.

Filosofferne Tom Regan og Peter Singer har begge argumenteret mod menneskets tendens til at udvise speciesisme. Regan siger at alle dyr har naturlige rettigheder og at vi ikke kan tildele dem en mindre værdi på grund af deres irrationalitet og samtidig tildele en højere værdi til mennesker som ikke opfører sig rationelt (f.eks. spædbørn og mentalt handicappede).

Religion 
Forskellige religioner adskiller sig ved deres handlemåde overfor andre liv end menneskeliv. Mens animister tror på lighed mellem alle sansende væsner, tror monoteister ofte at mennesker pr. guddommelig intention er højere rangerende end andre livsformer. Læren i Jainisme, Hinduisme og Buddhisme lægger stor vægt på idealer som sarva jeeva sama bhava (सर्व जीव सम भाव), hvilket betyder "alt liv er lige", og er eksempler på religioner som er mindre specistiske, selvom den grad hvorved dette reflekteres i dagligdagen i lande hvor de religioner er store afhænger af den lokale kultur.

Se også 
 Dyreetik
 Humanisme
 Peter Singer, Tom Regan, Steven Best, Richard D. Ryder
 Antropocentrisme

Eksterne henvisninger 
 Rights for animals 
 Anti-speciesism  
 Ryder, Richard. "All beings that feel pain deserve human rights", The Guardian, 6. august 2005

Yderligere læsning 
 Dunayer, Joan. 2004. Speciesim. Ryce Publishing: Illinois. 

Dyrs rettigheder
Fordomme
Racisme
Teaterchef

En teaterchef er den kunstneriske og/eller organisatoriske leder af et teater. Ud over almindelige ledelsesopgaver som personaleledelse og budgetstyring, er det teaterchefens opgave at definere teatrets repertoire og profil. Retten til at lægge repertoiret er i Danmark beskyttet i teaterloven og kan hverken angribes af teatrets medarbejdere, bestyrelse eller andre interessenter som impresarier, agenter eller politikere. 

Chef
Ledelse
Bren

Bren eller Bren Gun, er et let maskingevær der blev brugt af Storbritanniens militær fra 1930'erne til 1991. Geværet kendes bedst som let maskingevær for tropper fra Commonwealth landene i 2. verdenskrig, men det blev også brugt i koreakrigen og i den sidste halvdel af det 20. århundrede inklusive falklandskrigen og golfkrigen.

Navnet Bren kommer af en sammenskrivning af Brno, som er navnet på den by i Tjekkoslovakiet hvor den blev designet, og Enfield, som er byen British Royal Small Arms Factory ligger i.

Bren var en modificeret udgave af et Tjekkoslovakisk designet maskingevær, ZB vz.26, som blev testet af det britiske militær i 1930'erne. Bren havde et iøjenfaldende buet magasin, konisk flammeskjuler og et hurtigt udskifteligt løb. I 1950'erne blev maskingeværet ombygget til at bruge 7.62 x 51 mm NATO ammunition i stedet for den tidligere .303 Britisk, fordi 7.62 blev indført som standard i den nye NATO alliance. Bren var udstyret med støtteben, men kunne også monteres i affutage.

Bren blev senere erstattet i en del af sine roller af L7 GPMG, en variant af FN MAG, som havde fordelen af bæltefødning i stedet for magasiner. I 1980'erne blev GPMG maskingeværet suppleret af L86 LSW der erstattede Bren i rollen som let støttevåben, og våbnet var derefter kun i brug på visse køretøjer.

Varianter 

Maskingeværer
.303 Britisk

.303 Britisk er en riffel-og maskingeværammunition der først blev udviklet i Storbritannien i 1880'erne som en sortkrudts patron. Den blev senere ændret til at bruge først kordit og senere røgfrit krudt. Den var standardpatron for både Storbritanniens og Commonwealthlandenes militære styrker fra 1889 til 1950'erne, hvor den blev erstattet af 7.62 x 51 mm NATO ammunitionen og i 1980'erne af 5.56 x 45 mm NATO i de fleste funktioner. 
Ammunitionen er stadig populær som jagtpatron på grund af det store antal brugte militærvåben der kan fås i kaliberen, og som er blevet solgt på det civile marked. Ammunitionen er passende til at nedlægge det meste større vildt på nær store bjørne.

Våben i kaliberen 
 Bren LMG
 M1919 maskingevær, kampflysversion
 Lee-Enfield riffel
 Lee-Metford riffel
 Lewis gun
 Martini-Enfield riffel
 P14 riffel
 Vickers maskingevær
 Vickers K maskingevær
 Winchester Model 1895

Ammunition
Våben fra Storbritannien
Spansk flue

Spansk flue (Lytta vesicatoria) er en bille i familien oliebiller (Meloidae), også kaldt plasterbiller. Billen er 9 til 21 millimeter lang og har en metalgrøn overside. Benene er lange og slanke. Hannens følehorn er meget længere end hunnens.

Udbredelse 
Den er udbredt i Europa og Sibirien. Arten er formodentlig uddød i Danmark, og i Sverige er den i nyere tid kun fundet et par steder på Öland.

Levevis 
Spansk flue er knyttet til enlige bier, hvor den som larve lever som parasit i boet. Den voksne bille træffes ofte fouragerende på ask (Fraxinus excelsior), sjældnere liguster (Ligustrum vulgare), hyld (Sambucus sp.) og syren (Syringa vulgaris).

Anvendelse 
Fra denne bille kan man udvinde giftstoffet cantharidin, der tidligere har været brugt i lokalirriterende plastre og som tilsætning til afrodisiatisk konfekt.

Kilder 

 Jens Ingvordsen, Den spanske flue. Arkiveret udgave fra feb. 2006.
 Svensk artfaktablad. Hentet 16. juli 2015.
 Danmarks Fauna. Victor Hansen og Sv. G. Larsson. Biller XII. Heteromerer. G.E.C. Gads Forlag. København 1945.

Biller
Konstantin Stanislavskij

Konstantin Sergejevitj Stanislavskij (, ; født 17. januar 1863 i Moskva, Det Russiske Kejserrige, død 7. august 1938 samme sted i Sovjetunionen) var en russisk skuespiller, instruktør, pædagog og fornyer af teaterkunsten. Hans indflydelse på eftertidens skuespil- og instruktionskunst, og dermed også på teater og film kan næsten ikke overvurderes. I dag underviser hovedparten af den vestlige verdens teateruddannelser efter de principper som Konstantin Stanislavskij beskrev.

Eksterne henvisninger 

 

Personer fra Moskva
Teater
Skuespillere fra Rusland
Sceneinstruktører
Pædagoger
VBScript

VBScript (kort for Visual Basic Scripting Edition) er et "script"-sprog, der fortolkes via Microsoft's Windows Script Host. Sprogets syntax viser dets oprindelse som en variation af Microsoft's Visual Basic programmeringssprog. Det blev i begyndelsen især brugt af Windows-administratorer der ønskede at automatisere visse operationer mere end batch-sproget fra 1970'erne var i stand til.

Typisk kunne dette være sig et script der kørte ved "log on" på en server.

Sproget kan håndtere mange ting, da det understøtter API-kald.

Eksempel på kode:

 strComputer = "."
 Set objWMIService = GetObject("winmgmts:{impersonationLevel=impersonate}!\\" & strComputer & "\root\cimv2")
 Set colStartupCommands = objWMIService.ExecQuery("Select * from Win32_StartupCommand")
 For Each objStartupCommand in colStartupCommands
    Wscript.Echo "Kommando: " & objStartupCommand.Command
    Wscript.Echo "Beskrivelse: " & objStartupCommand.Description
    Wscript.Echo "Placering: " & objStartupCommand.Location
    Wscript.Echo "Navn: " & objStartupCommand.Name
    Wscript.Echo "InstillingsID: " & objStartupCommand.SettingID
    Wscript.Echo "Bruger: " & objStartupCommand.User
 Next

Kode-eksemplet her viser information om hvilke programmer der starter op sammen med computeren.

VBScript har filtypenavnet (filens efternavn, extension) .vbs og bliver eksekveret af filen wscript eller cscript,
 :Wscript er en "windows-baseret" metode (W for windows) hvor alle meddelelser 'popper' op på skærmen
 :Cscript er en "command-baseret" metode (C for command) hvor man har mulighed for at modtage meddelelser i kommando-vinduet.

Eksterne henvisninger 

 VBScript User's Guide, en vejledning
 The Script Center – Script Repository, en samling af scripts
 VBScript Compiler for Microsoft .NET , en compiler til oversættelse - link virker ikke mere.
 Om "batch"-sproget fra 1970'erne, som VBScript kunne afløse. (engelsk Wiki)

Programmeringssprog
Microsoft Windows
BaggårdTeatret

Baggårdteatret er et egnsteater beliggende i Svendborg. Teaterchef er Jakob Engmann.

BaggårdTeatret startede som amatørteater i 1963, og fik i 1976 den første bevilling fra Kulturministeriet. Samme år flyttede teatret ind i det gamle revyteater Rottefældens lokaler, som kun bliver brugt til revy om sommeren, og derfor var disponible til andet brug resten af året. I 1981 søgte teatret første gang om status som egnsteater, men fik afslag. I stedet begyndte teatret en omfattende turnévirksomhed, med henblik på at skaffe midler til driften. I 2007 søgte teatret igen om optagelse i egnsteaterordningen, og denne gang blev bestræbelserne kronet med held, og der blev indgået en tre-årig egnsteateraftale, ifølge hvilken teatret fremover støttes af dels staten, dels Svendborg Kommune.

BaggårdTeatret producerer primært samtidsrelaterende forestillinger, der tager udgangspunkt i det lokale. Som eksempler kan nævnes Carsten Bangs Gud'me, der handler om stjernedrømme, og Jesper Wung-Sungs ''ÆrØ, der handler om tidens trend med, at kvinder flytter fra provinsen.

BaggårdTeatret har bl.a. samarbejde med Odense Teater, Odense Teaters elevskole, Svalegangen, Momentum og Mungo Park.

Ekstern henvisning 
 BaggårdTeatrets hjemmeside

Amatørteater
Teatre i Danmark
Bygninger, konstruktioner og anlæg i Svendborg
Etableret i 1963
Kultur i Svendborg
Seyðisfjörður

Seyðisfjörður () er en by med ca. 800 indbyggere beliggende på det østlige Island. Den 17 km lange Seyðisfjörður bugter sig fra det yderste næs til byen Seyðisfjörður.
Hovederhvervene er fiskeri, metalproduktion og turisme.

Seyðisfjörður er havn for passager- og bilfærgen Norröna, der siden 1980 har forbundet Island med Færøerne og Danmark. Den lægger til kaj i Seyðisfjörður hver torsdag i sommerperioden og hver tirsdag i vinterperioden. Om vinteren sejler færgen også, men der er kun få turister og derfor kun behov for en besætning på 20-25. I vintersæsonen ændres færgen til at være en Ro-Ro færge, som også medtager passagerer og biler. Fra 13.06 til 24.08) er der afrejse direkte fra Danmark til Island tirsdag. Det er også en afgang til Island lørdag, men her med 3 dages stop-over på Færøerne. I lav- og mellemsæson (07.01-07.06 og 26.08-13.12) er afrejsen fra Danmark lørdag.

Som mange andre af Islands handelspladser kan stedets oprindelse føres tilbage til danske købmænd, som etablerede sig her i midten af 1800-tallet. Den største betydning for byens udvikling havde det norske sildeeventyr i perioden 1870-1900. Nordmændene byggede flere sildesalterier, boliger, forretninger og offentlige bygninger. Mange af husene er bevaret i nutiden og giver Seyðisfjörður et historisk præg. Seyðisfjörður fik sine købstadsrettigheder i 1895.

Seyðisfjörður var under 2. verdenskrig en vigtig flådehavn for de Allierede.
Byen var Islands første by som fik elektricitet. Derfor har byen også et elektricitetsmuseum.

Turisme 
I den lille dal i nærheden af byen kaster elven Fjarðará flere vandfald ned i Lónið – Lagunen inderst i fjorden. Mod nordvest langs elven går hovedvejen over fjeldområdet Fjarðarheiði, der er en af Islands mest storslåede udsigtsveje.

Byen har et kulturcenter, hvor turisterne kan få et indblik i områdets historie og kultur. Der er hele året udstillinger af lokale og udenlandske kunstnere. I huset er der netkafé, bistro og faciliteter for kunstnere med lejligheder og atelier.

Lidt uden for byen i naturskønne omgivelser ligger Fjarðarsel elværk, som er Nordens ældste kraftværk for vekselstrøm. Værket, der blev opført i 1913, producerer stadig strøm og står næsten, som da det blev bygget. Elværket og udstillingen om elværkets historie er åbne for besøg.

Billedgalleri

Eksterne henvisninger 
 Byens hjemmeside (engelsk)
 Fjarðarsel elværk 
 Kulturcentret (engelsk)

Noter 

Byer på Island
John Elway

John Elway (født 28. juni 1960) er en tidligere amerikansk fodboldspiller der spillede for NFL-holdet Denver Broncos. Han spillede positionen quarterback, og bliver af mange eksperter betegnet som en af de bedste quarterbacks gennem tiderne i NFL.
Han var især kendt for en stor armstyrke samt evnen til at vende truende nederlag til sejr for sit hold.

Han deltog i fem Super Bowls med Denver Broncos, hvoraf de sidste to blev vundet.

John Elway trak sig tilbage fra NFL efter at have vundet to Super Bowls i træk i 1999, i en alder af 38 år.

Referencer

Eksterne henvisninger 

 John Elway officielle website 

Amerikansk fodbold-spillere fra Washington
Amerikansk fodbold-quarterbacks